4 หุ้นโรงกลั่นคึก! รับค่าการกลั่น “นิวไฮ” เหนือ 26.60 เหรียญ ชูท็อปพิค SPRC-TOP
4 หุ้นโรงกลั่นคึก! รับค่าการกลั่น “นิวไฮ” เหนือ 26.60 เหรียญ ชูท็อปพิค SPRC ราคาเป้าหมาย 15 บ. และ TOP ราคาเป้าหมาย 70.50 บ. 
4 หุ้นโรงกลั่นคึก! รับค่าการกลั่น “นิวไฮ” เหนือ 26.60 เหรียญ ชูท็อปพิค SPRC ราคาเป้าหมาย 15 บ. และ TOP ราคาเป้าหมาย 70.50 บ.
9 พ.ค. 2565

ผู้สื่อข่าวรายงานว่า วันนี้( 9 พ.ค.2565)ราคาหุ้นกลุ่มโรงกลั่นวิ่งคึกคักใน นำโดยบริษัท สตาร์ ปิโตรเลียม รีไฟน์นิ่ง จำกัด (มหาชน) หรือ SPRC ณ เวลา 10.33 น. อยู่ที่ระดับ 11.20 บาท บวก 0.20 บาท หรือ 1.82% ด้วยมูลค่าซื้อขาย 283.20 ล้านบาท
ส่วนบริษัท ไทยออยล์ จำกัด (มหาชน) หรือ TOP ณ เวลา 10.34 น. อยู่ที่ระดับ 59.00 บาท บวก 0.75 บาท หรือ 1.29% ด้วยมูลค่าซื้อขาย 422.59 ล้านบาท
ด้านบริษัท บางจาก คอร์ปอเรชั่น จำกัด (มหาชน) หรือ BCP ณ เวลา 10.36 น. อยู่ที่ระดับ 34.75 บาท บวก 0.25 บาท หรือ 0.72% ด้วยมูลค่าซื้อขาย 118.20 ล้านบาท
ขณะที่บริษัท เอสโซ่ (ประเทศไทย) จำกัด (มหาชน) หรือ ESSO ณ เวลา 10.37 น. อยู่ที่ระดับ 9.65 บาท บวก 0.10 บาท หรือ 1.05% ด้วยมูลค่าซื้อขาย 95.41 ล้านบาท
บริษัทหลักทรัพย์ ซีจีเอส-ซีไอเอ็มบี (ประเทศไทย) จำกัด ระบุในบทวิเคราะห์วันนี้(9พ.ค.65) ว่า ยังแนะนำ ซื้อเก็งกำไร กลุ่มโรงกลั่นอย่าง SPRC,TOP,BCP,ESSO,PTTGC และ IRPC จากการที่ค่าการกลั่นในช่วงที่ผ่านมาพุ่งสูงขึ้นอย่างมากจนทำจุดสูงสุดใหม่เป็นประวัติการณ์ จากปัญหาการคว่ำบาตรการนำเข้าน้ำมันจากรัสเซียและทั่วโลกกลับมาเปิดประเทศทำให้มีความต้องการใช้น้ำมันสำเร็จรูปอย่างน้ำมันอากาศยาน ดีเซลและเบนซินเพิ่มขึ้นอย่างมาก
โดยค่าการกลั่น ล่าสุดปิดที่ 26.60 เหรียญ/บาร์เรล ทำจุดสูงสุดใหม่เป็นประวัติการณ์ ดีกว่าค่าเฉลี่ยเดือนเม.ย. ที่ 18.44 เหรียญ/บาร์เรล ค่าเฉลี่ยไตรมาส 1/65 ที่ 8.05 เหรียญ/บาร์เรล ไตรมาส 2/64 ที่ 2.05 เหรียญ/บาร์เรล ไตรมาส 1/21 ที่ 1.78 เหรียญ/บาร์เรล ให้ TOP และ SPRC เป็น top pick โดยมีราคาเป้าหมาย 70.50 บาทและ 15.00 บาทตามลำดับ
ด้าน บล.คิงฟอร์ด ระบุในบทวิเคราะห์ว่า แนะ “ซื้อ”หุ้น TOP ราคาเป้าหมาย 67.00 บาท คาดเห็นทิศทางค่าการกลั่นทยอยฟื้นตัวดีขึ้นต่อเนื่องในช่วงครึ่งปีแรก ตามภาวะเศรษฐกิจที่ฟื้นตัวหลังทั่วโลกผ่อนคลายมาตรการล็อกดาวน์
ในระยะสั้นไตรมาส 1/65 คาดผลการดำเนินงานของ TOP มีกำไรสุทธิเติบโตจากไตรมาสก่อนหน้า (QoQ) และช่วงเดียวกันของปีก่อน (YoY) ปัจจัยหนุนจากการใช้กำลังการผลิตและ Market GIM ที่ปรับตัวดีขึ้น โดยค่าการกลั่นฟื้นตัวแข็งแกร่ง และการบันทึกกำไร Inventory Gain ช่วยชดเชย Crude Premium ที่แพงขึ้น ส่วนต่างราคา BZ น้ำมันหล่อลื่นที่ลดลง
สำหรับปี 65 ประเมินกำไรปกติ 9.65 พันล้านบาท เพิ่มขึ้น 131% จากช่วงเดียวกันของปีก่อน ธุรกิจโรงกลั่นที่เป็นตัวขับเคลื่อนหลัก และยังมีการบันทึกกำไรพิเศษในไตรมาส 2/65 จากการลดสัดส่วนการลงทุนใน GPSC ลงเหลือ 10%